1.

Nadležno tijelo može odobriti uporabu materijala kategorije 1 iz članka 18. stavka 2. točke (b) Uredbe (EZ) br. 1069/2009 za hranidbu sljedećih ugroženih i zaštićenih vrsta na mjestima za hranidbu pod sljedećim uvjetima: (a) Materijalom je dopuštena hranidba: i. jedne od sljedećih vrsta ptica lešinara u sljedećim državama članicama: Država članica Vrsta životinje Bugarska kostoberina (Gypaetus barbatus) sup starješina (Aegypius monachus) crkavica (Neophron percnopterus) bjeloglavi sup (Gyps fulvus) suri orao (Aquila chrysaetos) orao krstaš (Aquila heliaca) orao štekavac (Haliaeetus albicilla) crna lunja (Milvus migrans) crvena lunja (Milvus milvus) Grčka kostoberina (Gypaetus barbatus) sup starješina (Aegypius monachus) crkavica (Neophron percnopterus) bjeloglavi sup (Gyps fulvus) suri orao (Aquila chrysaetos) orao krstaš (Aquila heliaca) orao štekavac (Haliaeetus albicilla) crna lunja (Milvus migrans) Španjolska kostoberina (Gypaetus barbatus) sup starješina (Aegypius monachus) crkavica (Neophron percnopterus) bjeloglavi sup (Gyps fulvus) suri orao (Aquila chrysaetos) španjolski orao (Aquila adalberti) crna lunja (Milvus migrans) crvena lunja (Milvus milvus) Francuska kostoberina (Gypaetus barbatus) sup starješina (Aegypius monachus) crkavica (Neophron percnopterus) bjeloglavi sup (Gyps fulvus) suri orao (Aquila chrysaetos) orao štekavac (Haliaeetus albicilla) crna lunja (Milvus migrans) crvena lunja (Milvus milvus) Italija kostoberina (Gypaetus barbatus) sup starješina (Aegypius monachus) crkavica (Neophron percnopterus) bjeloglavi sup (Gyps fulvus) suri orao (Aquila chrysaetos) crna lunja (Milvus migrans) crvena lunja (Milvus milvus) Cipar sup starješina (Aegypius monachus) bjeloglavi sup (Gyps fulvus) Portugal sup starješina (Aegypius monachus) crkavica (Neophron percnopterus) bjeloglavi sup (Gyps fulvus) suri orao (Aquila chrysaetos) Slovačka suri orao (Aquila chrysaetos) orao krstaš (Aquila heliaca) orao štekavac (Haliaeetus albicilla) crna lunja (Milvus migrans) crvena lunja (Milvus milvus) ii. jedne od vrsta iz reda zvijeri (Carnivora) s popisa iz Priloga II. Direktive 92/43/EEZ u posebnim područjima očuvanja koja su utvrđena u toj Direktivi; ili iii. jedne od vrsta iz redova grabljivica (Falconiformes) ili sovki (Strigiformes) s popisa iz Priloga I. Direktive 2009/147/EZ u posebnim područjima zaštite koja su utvrđena u toj Direktivi; (b) Nadležno je tijelo izdalo odobrenje subjektu odgovornom za mjesto za hranidbu. Nadležno tijelo izdaje takva odobrenja ako su ispunjeni sljedeći uvjeti: i. hranidba se životinja ne koristi kao alternativni način odlaganja specificiranog rizičnog materijala ili uginulih preživača koji sadrže takav materijal koji predstavlja rizik od TSE-a; ii. uspostavljen je odgovarajući sustav nadziranja TSE-a, kako je utvrđeno u Uredbi (EZ) br. 999/2001, koji uključuje redovito laboratorijsko pretraživanje uzoraka na TSE; (c) Nadležno tijelo mora osigurati koordinaciju s drugim nadležnim tijelima odgovornima za nadzor nad poštovanjem zahtjeva iz odobrenja; (d) Nadležno se tijelo mora na temelju ocjene posebnoga stanja u vezi s predmetnom životinjskom vrstom i njezinim staništem uvjeriti da će se poboljšati stanje očuvanosti te vrste; (e) Odobrenje koje je dodijelilo nadležno tijelo: i. mora sadržavati uputu na vrste životinja na koje se stvarno odnosi i njihove nazive; ii. mora sadržavati podrobni opis lokacije na kojoj se nalazi mjesto za hranidbu u zemljopisnom području na kojemu će se hraniti životinje; i iii. mora se istom privremeno obustaviti u slučaju: — sumnje ili potvrđene povezanosti sa širenjem TSE-a dok se rizik ne isključi, ili — neispunjenja bilo kojega pravila iz ove Uredbe. (f) Subjekt odgovoran za hranidbu mora: i. namijeniti hranidbi područje koje mora biti zatvoreno i u koje je pristup moguć samo životinjama vrste koju treba očuvati, prema potrebi ogradom ili na koji drugi način ovisno o prirodnom obrascu hranjenja tih vrsta; ii. osigurati da se prihvatljivi trupovi goveda i barem 4 % prihvatljivih trupova ovaca i koza namijenjenih hranidbi prije te uporabe pretraže na TSE s negativnim rezultatom u okviru programa nadziranja TSE-a koji se provodi u skladu s Prilogom III. Uredbe (EZ) br. 999/2001 i, prema potrebi, u skladu s Odlukom donesenom na temelju drugoga podstavka članka 6. stavka 1.b te Uredbe; i iii. voditi evidenciju barem o broju, prirodi, procijenjenoj masi i podrijetlu trupova životinja upotrijebljenih za hranidbu, datumu hranidbe, mjestu na kojemu je izvršena hranidba i, ako je primjenjivo, rezultatima pretraživanja na TSE.